proxectonos/corpus_dominio_legal_administrativo_tmp huggingface dataset:
RESOLUCIÓN do 29 de novembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expedienle 4.117 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/02/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Ourense, Sáenz Díez, 95, en solicitude de autorización para instalar L.M.T., C.T., R.B.T. en Ferreiros, Balboa y Freixo-Becerreá, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de liña de media tensión 20 kV, con conductor LA-56, apoios de formigón, cunha lonxitude de 3.647 metros. Centros de transformación de 50 kVA cada un, 20.000, 380/220 V. Redes de baixa tensión, con conductores RZ-25/95 mm Al e 230 metros de lonxitude.
Esta autorización non supón a aprobación do proxecto.
Lugo, 29 de novembro de 1994.
Jesús Bendaña Suárez
Delegado provincial de Lugo
RESOLUCIÓN do 18 de xaneiro de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0002647/1994 interposto por Ricardo Soto Pichel.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/02/1995

O 5 de xaneiro de 1994, a Dirección Xeral da Función Pública recibe da sala do contencioso-administrativo, sección primeira, do Tribunal Superior de Xustiza de Galicia providencia pola que se admite o recurso contencioso-administrativo número 01/0002647/1994 interposto por Ricardo Soto Pichel, contra resolución do 24-10-94, da Dirección Xeral da Función Pública, que desestima petición do recorrente, sobre que se adopten as medidas pertinentes para a inmediata incorporación do demandante ó posto de traballo.
En consecuencia, esta dirección xeral acordou nesta data, de conformidade co disposto no artigo 64 da Lei do 27 de decembro de 1956, reguladora da
xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento son emprazadas para que poidan comparecer en forma en autos na sala do contencioso-administrativo do Tribunal Superior de Xustiza de Galicia no prazo de nove días.
Santiago de Compostela, 18 de xaneiro de 1995.
Joaquín López-Rúa Soler
Director xeral da Función Pública
DECRETO 37/1995, do 27 de xaneiro, polo que se declara ben de interese cultural con categoría de monumento histórico artístico a favor da Igrexa de Santiago de Traba, no concello de Laxe (A Coruña).
CONSELLERÍA DE CULTURA — III. OUTRAS DISPOSICIÓNS — 08/02/1995

A Consellería de Cultura, por Resolución do 28 de marzo de 1994 (DOG do 15 de xuño) incoou expediente para a declaración de ben de interese cultural con categoría de monumento histórico artístico a favor da igrexa de Santiago de Traba, no municipio de Laxe, A Coruña.
A tramitación do mencionado expediente levouse a cabo de acordo co establecido na Lei 16/1985, do 25 de xuño, do patrimonio histórico, e co artigo 2º, punto 1º, parágrafo 2 do Real decreto 64/1994, do 21 de xaneiro, que modifica o Real decreto 111/1986, do 10 de xaneiro, de desenvolvemento da lei do patrimonio histórico.
Tendo en conta o establecido no artigo 8 do Decreto 430/1991, do 30 de decembro, e por proposta do conselleiro de Cultura, logo de deliberación do Consello da Xunta de Galicia na súa reunión do día vintesete de xaneiro de mil novecentos noventa e cinco,
DISPOÑO:
Artigo 1º.-Declarar ben de interese cultural con categoría de monumento histórico artístico a igrexa de Santiago de Traba, no municipio de Laxe, A Coruña, coa delimitación que figura no anexo I.
Artigo 2º.-A zona afectada pola declaración é a comprendida na delimitación que consta no anexo I e no plano do anexo II.
Artigo 3º.-O presente decreto será notificado ó Rexistro de Bens de Interese Cultural de Galicia, e ó Rexistro Xeral do Ministerio de Cultura.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintesete de xaneiro de mil novecentos noventa e cinco.
Manuel Fraga Iribarne
Presidente
Víctor Manuel Vázquez Portomeñe
Conselleiro de Cultura
ANEXO I
«Iníciase a delimitación no punto A, lugar de cruzamento da pista que leva á lagoa con outra a vilas inmediatas e seguindo aquela pola súa marxe dereita, con fronte ás parcelas 363 e 367 chega ó punto B. Cruza a pista, e seguindo o curso do regato denominado do Cubelo, que atravesa a parcela 367, chega ó punto C e desde ese, subindo por unha ramificación do mesmo regato do Cubelo chega ata o punto D, desde o que seguindo a liña de deslindamento que delimitan as parcelas 370 e 374 chega ata o E. Desvíase pola fronte da parcela 372 ata o punto F e desde leste, seguindo o camiño de servicio entre as parcelas 371 e 372 chega ó G despois de cruza-la pista; e continuando esta pola súa marxe dereita con fronte ás parcelas 371-365-364 e 363 chega ata o punto de partida A, pechándose así a liña poligonal que conforma a delimitación do contorno da igrexa de Santiago de Traba no concello de Laxe».
RESOLUCIÓN do 15 de decembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.123 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/02/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Ourense, Sáenz Díez, 95, en solicitude de autorización para instalar L.M.T., C.T., R.B.T. en Pinza, no concello de Sarria, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de liña de media tensión 20 kV, conductor LA-56, con apoios de formigón e metálicos, cunha lonxitude de 1.429 metros. Centro de transformación á intemperie B2, de 50 kVA, 20.000/380-220 V. Redes de baixa tensión, de 2.600 metros de lonxitude e conductores 2x25, RZ-25-50-95.
Esta autorización non supón a aprobación do proxecto.
Lugo, 15 de decembro de 1994.
Jesús Bendaña Suárez
Delegado provincial de Lugo
RESOLUCIÓN do 20 de xaneiro de 1995 pola que se emprazan as partes interesadas no recurso contencioso-administrativo, número 1/0001607/1994, interposto por José Alipio García Menéndez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/02/1995

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 1/0001607/1994, interposto polo recorrente contra a orde da Consellería de Educación e Ordenación Universitaria do 8 de xuño (DOG do 10), sobre convocatoria de procedementos selectivos de ingreso e acceso ós corpos de profesores de ensino secundario e outros.
En consecuencia, esta secretaría xeral acordou nesta data, e de conformidade co disposto no artigo 64 da Lei reguladora da xurisdicción contencioso-administrativa, modifcada pola Lei 10/1992, do 30 de abril, a remisión do correspondente expediente administrativo á referida sala. O que se lles notifica para xeral conecemento a tódalas persoas interesadas no procedemento e son emprazadas para que poidan comparecer corno parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 20 de xaneiro de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
RESOLUCIÓN do 18 de xaneiro de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0002479/1994, interposto por Carlos A. Gómez Otero.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/02/1995

O 12 de xaneiro de 1994, a Dirección Xeral da Función Pública recibe da sala do contencioso-administrativo, sección primeira, do Tribunal Superior de Xustiza de Galicia, providencia pola que se admite o recurso contencioso-administrativo número 01/0002479/1994, interposto por Carlos A. Gómez Otero, contra resolución do 21-10-94, da Dirección Xeral da Función Pública, que desestima recurso ordinario interposto contra a desestimación de reclamación sobre exclusión do recorrente de participar nos cursos II e III para obtención diploma de directivos EGAP.
En consecuencia, esta dirección xeral acordou nesta data, de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en forma en autos na sala do contencioso-administrativo do Tribunal Superior de Xustiza de Galicia no prazo de nove días.
Santiago de Compostela, 18 de xaneiro de 1995.
Joaquín López-Rúa Soler
Director xeral da Función Pública
RESOLUCIÓN do 18 de xaneiro de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0002630/1994, interposto por Rosa María Martínez García.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/02/1995

O 5 de xaneiro de 1994, a Dirección Xeral da Función Pública recibe da sala do contencioso-administrativo, sección primeira, do Tribunal Superior de Xustiza de Galicia, providencia pola que se admite o recurso contencioso-administrativo número 01/0002630/1994, interposto por Rosa María Martínez García, contra acordo do 4-7-94 (DOG do 8-7-94) da Consellería da Presidencia e Administración Pública, resolución do conselleiro do 21-10-94 e resolución do 2-11-94 do director xeral, sobre cobertura de postos de traballo reservados a persoal laboral.
En consecuencia, esta dirección xeral acordou nesta data, de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en forma en autos na sala do contencioso-administrativo do Tribunal Superior de Xustiza de Galicia no prazo de nove días.
Santiago de Compostela, 18 de xaneiro de 1995.
Joaquín López-Rúa Soler
Director xeral da Función Pública
DECRETO 28/1995, do 20 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 24/1994 P.O.L. Trabada e Barreiros, tramos A e B.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/02/1995

A Deputación Provincial de Lugo, en sesión celebrada o día 26 de setembro de 1994, aprobou o proxecto 24/1994 P.O.L. Trabada e Barreiros, tramos A e B e, na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A Deputación Provincial remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 4 de xaneiro de 1995, baixo o número 83.
Os bens nos que se concreta a declaración de urxente ocupación están determinados no expediente que se semeteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 16 de decembro de 1994 baixo o número 13.120.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado por estar incluídas no Plan Provincial de Obras e Servicios de 1994.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinte de xaneiro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 24/1994 P.O.L. Trabada e Barreiros, tramo A e B.
Santiago de Compostela, vinte de xaneiro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións
Laborais
DECRETO 29/1995, do 20 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 26/P.O.L./1994-Lugo: de Lugo á Ponte Ombreiro, p.k. 0,988 ó 2,055.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/02/1995

A Deputación Provincial de Lugo, en sesión celebrada o día 19 de setembro de 1994, aprobou o proxecto 26/P.O.L./1994-Lugo: de Lugo á Ponte Ombreiro, p.k. 0,988 ó 2,055 e, na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A Deputación Provincial remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de decembro de 1994, baixo o número 13.367.
Os bens nos que se concreta a declaración de urxente ocupación están determinados no expediente que se semeteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 16 de decembro de 1994 baixo o número 13.117.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado por tratarse de obras de grande interese provncial, xa que figuran incluídas no Plan Provincial de Obras e Servicios, no ano 1994 número 26/P.O.L.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinte de xaneiro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 26/P.O.L./1994-Lugo: de Lugo á Ponte Ombreiro, p.k. 0,988 ó 2,055.
Santiago de Compostela, vinte de xaneiro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións
Laborais
DECRETO 30/1995, do 20 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 23/P.O.L./1994 Castro de Rei, C.P. Cabana-Ponte Vilar, tramo I.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/02/1995

A Deputación Provincial de Lugo, en sesión celebrada o día 26 de setembro de 1994, aprobou o proxecto 23/P.O.L./1994 Castro de Rei, C.P. Cabana-Ponte Vilar, tramo I e, na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo
52 da Lei de expropiación forzosa. A Deputación Provincial remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 4 de xaneiro de 1995, baixo o número 84.
Os bens nos que se concreta a declaración de urxente ocupación están determinados no expediente que se semeteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 16 de decembro de 1994 baixo o número 13.121.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado por tratarse de obras de grande interese provincial xa que figuran incluídas no Plan de Obras e Servicios do ano 1994, número 23/P.O.L.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinte de xaneiro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 23/P.O.L/1994 Castro de Rei, C.P. Cabana-Ponte Vilar, tramo I.
Santiago de Compostela, vinte de xaneiro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións
Laborais
RESOLUCIÓN do 23 de xaneiro de 1995, da Secretaría Xeral da Consellería de Industria e Comercio, pola que se emprazan as partes interesadas no recurso contencioso-administrativo número, 4.955/1994, interposto por Lois Fernández Fraga.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 02/02/1995

Para os efectos de darlle cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4.955/1994, interposto por Lois Fernández
Fraga contra o Decreto 185/1994, do 16 de xuño (DOG nº 120, do 23 de xuño), sobre a utilización do idioma galego nos productos e información ó consumidor e usuario en Galicia, e en virtude do disposto no artigo 64.1 da vixente lei reguladora da xurisdicción contencioso-administrativa, modificada pola Lei 10/1992, do 30 de abril, esta consellería resolveu nesta data ordena-la remisión do expediente administrativo ó dito tribunal.
O que se notifica para xeral coñecemento de tódalas persoas a favor das cales derivasen ou deriven dereitos do decreto impugnado e das que tivesen interese directo no mantemento del, que son emprazadas para que comparezan como parte en forma legal en autos ante a referida sala no prazo de nove días seguintes á publicación desta resolución, segundo dispón o devandito precepto.
Santiago de Compostela, 23 de xaneiro de 1995.
Manuel Barreiro Barbeito
Secretario xeral da Consellería de Industria e
Comercio
ORDE do 17 de xaneiro de 1995 sobre concesión do título-licencia da axencia de viaxes do grupo minorista a Viajes Oditour, con nº XG-155.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/02/1995

Visto o expediente instruído a instancia de Odilio Sánchez Prada, na súa calidade de titular, en solicitude de concesión do oportuno título-licencia da axencia de viaxes do grupo minorista, a Viajes Oditour co nº XG-155 a casa central na rúa Conde de Fenosa, 23, O Barco (Ourense).
Resultando que á solicitude da dita empresa se lle xuntou a documentación que se indica no artigo 4 e concordantes do Regulamento das axencias de viaxes aprobado polo Decreto 155/1989, do 22 de xuño, que regula o exercicio da actividade profesional que compete ás axencias de viaxes, e no que se especifican os documentos que terán que presentarse coa solicitude de outorgamento do título-licencia.
Resultando que, tramitado o oportuno expediente, aparecen cumpridas as formalidades e xustificados os extremos que se sinalan nos artigos 4, 5 e 6 do regulamento.
Considerando que na empresa solicitante concorren tódalas condicións esixidas polo Decreto 155/1989, do 22 de xuño, para a obtención do título-licencia de axencia de viaxes do grupo minorista.
Vistos o Real decreto 2.086/1983, do 1 de setembro, de traspaso de servicios do Estado á Xunta de Galicia en competencia de materias turísticas, a Lei 1/1983, do 22 de febreiro, reguladora da Xunta e do seu presidente, e o Decreto 155/1989, do 22 de xuño, polo que se aproba o Regulamento das axencias de viaxes de Galicia, esta consellería ten a ben resolver:
Artigo único.-Concédese título-licencia de axencia de viaxes do grupo minorista, co nº XG-155, a Viajes Oditour, con casa central na rúa Conde de Fenosa, 23, O Barco (Ourense), que poderá exerce-la súa actividade mercantil a partir da data de publicación
desta orde no DOG, con suxeición ós preceptos do Decreto 155/1989, do 22 de xuño, polo que se aproba o Regulamento das axencias de viaxes de Galicia.
Contra esta resolución o interesado poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación no Diario Oficial de Galicia.
Santiago de Compostela, 17 de xaneiro de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 13 de xaneiro de 1995 sobre autorización de apertura dunha sucursal da axencia de viaxes Club Vida Agencia de Viajes, S.A., C.I.C. MA nº 434, sita na rúa Fernando Macías, 31-33 baixo da Coruña.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/02/1995

Visto o expediente instruído a instancia de Fernando Sánchez López, na súa calidade de apoderado da dita axencia, en solicitude de establecemento na cidade da Coruña, dunha sucursal da axencia de viaxes Club Vida Agencia de Viajes, S.A. con sede central en Madrid, rúa Sor Ángela de la Cruz nº 6.
Resultando que entre a documentación aportada coa referida solicitude existe unha copia do contrato de prestación de servicios entre a axencia e a persoa que exercerá o cargo de director e copia da documentación acreditativa da dispoñibilidade do local.
Resultando que o director está legalmente capacitado para desempeña-lo dito cargo.
Resultando que da análise do expediente se conclúe que a axencia dispón dunha fianza suficiente segundo o establecido no artigo 15 do Decreto 155/1989, do 22 de xuño, polo que se aproba o Regulamento das axencias de viaxes de Galicia.
Considerando que o Servicio de Inspección emitiu informe sobre o estado e equipamento do local acreditando que reúne as condicións suficientes para poder exerce-la actividade de sucursal de axencia de viaxes.
Considerando que no trámite do expediente se cumpriron as formalidades de rigor e se xustificaron tódolos extremos que fixan o artigo 5, apartados b, c, d; e os artigos 10 e 15 do citado decreto.
Considerando os antecedentes expostos, disposicións legais invocadas e demais normas de aplicación.
Esta consellería resolve autorizar á axencia de viaxes Club Vida Agencia de Viajes, S.A., con sede central en Madrid, na rúa Sor Ángela de la Cruz nº 6, o establecemento dunha sucursal na cidade da Coruña, rúa Fernando Macías, 31-33 baixo.
Contra esta resolución o interesado poderá interpor recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 13 de xaneiro de 1995.
Dositeo Rodríguez Rodríguez
Conselleiro da Presidencia e Administración Pública
CORRECCIÓN de erros.-Orde do 27 de xaneiro de 1995 pola que se clasifica como científico-sanitaria a Fundación Galicia Clínica.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/02/1995

Advertido erro na devandita orde, publicada no DOG nº 29, do 10 de febreiro de 1995, cómpre face-las seguintes rectificacións:
Na páxina 1.154, nos supostos de feito, punto 2, onde di: «... adoptación...», debe dicir: «... adopción...», no punto 5, onde di: «...procede a súa clasificación como de interese sanitario...», debe dicir: «...procede a súa clasificación como científico-sanitaria...».
No dispoño, onde pon: «... que exercerá plenamente sobre ela...», debe dicir: «... que exercerá plenamente o protectorado sobre ela...».
CORRECCIÓN de erros.-Orde do 22 de decembro de 1994 pola que se determinan os nomes oficiais dos topónimos que se relacionan pertencentes ós concellos de: Zas (A Coruña), Castroverde e Pol (Lugo), Celanova, O Irixo, Rubiá, Viana do Bolo e Vilamarín (Ourense).
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 20/02/1995

Advertido erro na publicación da citada orde, publicada no DOG nº 8, do xoves 12 de xaneiro de 1995, cómpre face-la oportuna corrección:
Na páxina 441, onde di: «Irixo», debe dicir: «Irixo, O».
Na páxina 442, no concello do Irixo, onde di: «Loureiro (Santa María)», debe dicir: «Loureiro (Santa Mariña)», e no concello de Rubiá parroquia de Quereño (San Cristovo), onde di: «Sobrado», debe dicir: «Sobredo».
CORRECCIÓN de erros.-Decreto 375/1994, do 2 de decembro, polo que se determinan os nomes oficiais das parroquias pertencentes ós concellos de: Zas (provincia da Coruña), Castroverde e Pol (provincia de Lugo), Celanova, O Irixo, Rubiá, Viana do Bolo e Vilamarín (provincia de Ourense).
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 20/02/1995

Advertido erro no devandito decreto publicado no DOG nº 244, do 21 de decembro de 1994, cómpre face-la oportuna corrección:
Na páxina 8.306, concello do Irixo, na columna nome oficial, onde di: «Loureiro (Santa María)», debe dicir: «Loureiro (Santa Mariña)».
ORDE do 6 de febreiro de 1995 pola que se fixa o prezo de venda ó público de dúas publicacións editadas pola Consellería de Agricultura, Gandería e Montes.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 20/02/1995

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, sinala no seu artigo 6º a abriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.-
1.-Quedan aprobados os prezos de venda ó público das publicacións editadas por esta consellería que se relacionan no anexo.
2.-Estes prezos entenderanse con IVE incluído.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de febreiro de 1995.
Tomás Pérez Vidal
Conselleiro de Agricultura, Gandería e Montes
ANEXO
-«Piñeiro do país. Modelo dinámico de crecemento de masas regulares de Pinus pinaster Aiton en Galicia»: 520 pesetas.
-«Ensaios con hortalizas en invernadoiro»: 728 pesetas.
RESOLUCIÓN do 1 de febreiro de 1995 pola que se inscribe o Centro Italiano di Studi Compostellani no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 20/02/1995

Examinada a solicitude de inscrición no Rexistro de Entidades de Promoción do Camiño de Santiago, presentada polo Centro Italiano di Studi Compostellani, do 23 do xaneiro de 1995.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promación do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que o Centro Italiano di Studi Compostellani quede inscrita no Rexistro de Entidades de Promoción do Camiño de Santiago co número 032.
Santiago de Compostela, 1 de febreiro de 1995.
Víctor Manuel Vázquez Portomeñe
Conselleiro de Cultura
RESOLUCIÓN do 24 de xaneiro de 1995, da Dirección Xeral de Relacións Laborais, pola que se anuncian modificacións dos estatutos da Federación de Asociaciones de Empresarios de Peluquería y Estética de Galicia (FEPEGA).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/02/1995

En cumprimento do disposto na normativa legal vixente sobre depósito de estatutos de asociacións
profesionais, e para os efectos previstos nela, faise público que no correspondente servicio desta dirección xeral se presentou o día 23 de xaneiro de 1995 certificación do secretario da referida federación, José Manuel Touriño Lado, avalada co visto e prace do seu presidente, na que se recolle o acordo da asemblea xeral extraordinaria, acadado na súa reunión celebrada o 6 de decembro de 1994, e que se concreta na modificación do parágrafo primeiro do artigo 10 dos estatutos da devandita federación.
Santiago de Compostela, 24 de xaneiro de 1995.
Juan Pedrosa Vicente
Director xeral de Relacións Laborais
RESOLUCIÓN do 1 de febreiro de 1995 pola que se inscribe a Amics dels Pelegrins a Santiago La Farinera Ateneu del Clot no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 20/02/1995

Examinada a solicitude de inscrición no Rexistro de Entidades de Promoción do Camiño de Santiago,
presentada pola Amics dels Pelegrins a Santiago La Farinera Ateneu del Clot, do 20 do xaneiro de 1995.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Amics dels Pelegrins a Santiago La Farinera Ateneu del Clot quede inscrita no Rexistro de Entidades de Promoción do Camiño de Santiago co número 031.
Santiago de Compostela, 1 de febreiro de 1995.
Víctor Manuel Vázquez Portomeñe
Conselleiro de Cultura
ORDE do 31 de xaneiro de 1995 pola que se aproba o cambio de dominio mortis-causa, da batea Gita nº 2.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 20/02/1995

Visto o expediente incoado por José Antonio Fajardo Pérez, no que solicita o cambio de dominio mortis-causa da batea de cultivo de mexillón denominado Gita nº 2, outorgado pola orde ministerial do 15-7-1972 (BOE nº 209), situado na cuadrícula nº 235, do polígono F de Cambados, rematando a concesión o 31-8-2002, e do que era titular Francisco Fajardo Fernández.
Tendo en conta o informado polo Servicio Xurídico e de Planificación e de conformidade co sinalado no artigo 59 da Lei 6/l993, do 11 de maio, de pesca de Galicia, e considerando que ó expediente figuran unidos o certificado de defunción, a certificación do rexistro de últimas vontades, a declaración de herdeiros ab intestato, a relación de bens debidamente liquidada de impostas e o caderno particional da herdanza, esta consellería accedeu ó solicitado, declarando titular da concesión administrativa e da batea do que se trata, nas mesmas condicións cás expresamente consignadas na orde ministerial de outorgamento, a favor de José Antonio Fajardo Pérez.
O novo titular subrógase no prazo, dereitos e abrigas do anterior, así como queda obrigado a observa-las disposicións en vigor aobre este particular.
Vigo, 31 de xaneiro de 1995.
P.D. (Orde 27-6-1990)
Amancio Landín Jaráiz
Delegado territorial de Vigo (Pontevedra)
ORDE do 31 de xaneiro de 1995 pola que se exclúen do Catálogo de Montes de Utilidade Pública varios predios do monte Coto de Pedro, nº 298.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 20/02/1995

De conformidade co establecido no artigo 43 do Regulamento de montes, do 22 de febreiro de 1962, e en virtude do disposto no xuízo declarativo de menor contía nº 128/1990, promovido por José Nieto Sedofeito, en acatamento da sentencia executoria, esta consellería, logo da proposta da Dirección Xeral de Montes e Medio Ambiente Natural.
DISPÓN:
Artigo único.-Dar de baixa no Catálogo de Montes de Utilidade Pública, por ter quedado firme a sentencia dictada polo Xulgado de Primeira Instancia e Instrucción de Padrón en sentencia do 19 de xuño de 1992, os predios que se relacionan seguidamente, propiedade de José Nieto Sedofeito e que formaban parte do monte Coto de Pedro, nº 298, do CUP do concello de Rois (A Coruña).
Predio nº 27, chamado Coto das Cabras, dunha extensión de 65 áreas, limitado polos piquetes 202-a 202-b, 202-c, 202-d, 202-e, 202-f e cos seguintes límites:
Do piquete 202-a ó 202-b limita co predio de José Gomez Figureiras.
Do piquete 202-b ó 202-a limita co monte Coto de Pedro.
Predio nº 28, chamado Cova das Minas dunha extensión de 37 áreas e 80 centiáreas, limitado polos
piquetes 201-a, 201-b, 201-c, 201-d, 201-e, 201-f, 201-g e 201-h e que limita a tódolos ventos co monte Coto de Pedro, polo que forma un enclavado.
Predio nº 29, chamado Estivada Vella, dunha extensión de 15 áreas e 40 centiáreas, limitado polos piquetes 141-a, 141-b, 141-c e 141-d e que limita a tódolos ventos co monte Coto de Pedro, polo que forma un enclavado.
Predio nº 30, chamado Fontemariñas dunha extensión de 8 áreas e 27 centiáreas, limitado polos piquetes 145, 145-a, 145-b, 145-c e 145-d e cos seguintes límites:
Do piquete 145-a ó 145-d limita co monte Coto de Pedro.
Do piquete 145-d ó 145-a limita co monte Arriba e Abaixo.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 31 de xaneiro de 1995.
P.D. (Orde 13-12-1993)
Antonio Luis Rosón Pérez
Secretario xeral da Consellería de Agricultura,
Gandería e Montes
RESOLUCIÓN do 10 de xaneiro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 106/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 20/02/1995

Vistos os expedientes incoados pola empresa Unión Eléctrica-Fenosa, S.A., con enderezo na r/ Severo Ochoa nº 2, 15008 A Coruña, para a autorización administrativa e aprobación do proxecto de execución da instalación que segue:
-Liña eléctrica subterránea de media tensión, a 15/20 kV, baixo tubo, con conductor RHV 12/20 kV, 3(1X95) mm Al, de 320 metros de lonxitude, con orixe no C.T. Fontán e remate no C.T. a construír Fontán-Lavadoiro.
-Centro de transformación en baixo de edificio de vivendas, de 630 kVA, e tensións de 20/0,380-0,220 kV. Sada.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución da devandita instalación, na que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 10 de xaneiro de 1995.
Juan I. Lizaur Otero
Delegado provincial da Coruña
RESOLUCIÓN do 16 de xaneiro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente A.T. 136/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 20/02/1995

Visto o expediente incoado nesta delegación provincial por instancia de Hidroeléctrica de Silleda, con domicilio en Silleda, no que solicita autorización para instalar unha L.M.T., un C.T. e R.B.T. en Margariz II, concello de Silleda, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Hidroeléctrica de Silleda a instalación de unha L.M.T., un C.T. e R.B.T. en Margariz II, concello de Silleda.
Esta autorización non supón a aprobación do proxecto.
Pontevedra, 16 de xaneiro de 1995.
Ramón Álvarez Abad
Delegado provincial de Pontevedra
RESOLUCIÓN do 17 de xaneiro de 1995, da Delegación Provincial da Coruña, pola que se autoriza e se aproba o proxecto de execución das instalacións eléctricas que se citan. Expediente número 87/1994 (24.511 e 27.537).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 20/02/1995

Vistos os expedientes incoados pola empresa Unión Eléctrica-Fenosa, S.A., con enderezo na r/ Severo Ochoa nº 2, 15008 A Coruña, para a autorización administrativa e aprobación do proxecto de execución da instalación que segue:
-Reforma da L.M.T. aérea a 15 kV denominada A Grela-Meicende-Mafriesa, expediente 24.511 ó seu paso polo cruzamento estrada da Coruña-Baños de Arteixo punto quilométrico 3,35, nunha lonxitude de 310 m en conductor LA-180. Concello da Coruña.
-Reforma da L.M.T. aérea a 15 kV Meicende-Moucho-Villarrodís, expediente 27.537, entre os apoios 0 e 8, 9 e 14, 19 e 21, nunha lonxitude de 1.384 m, conductor Al tipo LA-180. Concello de Arteixo.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 17 de xaneiro de 1995.
Juan I. Lizaur Otero
Delegado provincial da Coruña
CORRECCIÓN de erros.-Orde do 7 de decembro de 1994 pola que se establecen axudas para o programa de recría de xovencas en Galicia no ano 1995.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 20/02/1995

Advertidos erros na citada orde, publicada no DOG nº 247, do 26 de decembro de 1994, é necesario face-la oportuna rectificación:
Na páxina 8.460 da versión en galego, no artigo 6º, onde di: «No primeiro período poderase solicitar prima para as xovencas nacidas entre o 1 de xaneiro de 1994 e o 30 de xuño de 1994. Neste caso o prazo de solicitude rematará o 30 de agosto de 1995».
Debe dicir: «No primeiro período poderase solicitar prima para as xovencas nacidas entre o 1 de xaneiro de 1994 e o 30 de xuño de 1994. Neste caso o prazo de solicitude rematará o 31 de maio de l995».
RESOLUCIÓN do 13 de xaneiro de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas nos recursos contencioso-administrativos número 5.396 e 5.636/1994, interpostos pola Administración central.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/02/1995

Para os efectos de dar cumprimento ó solicitado polo presidente da Sala do Contencioso-Adminis-
trativo do Tribunal Superior de Xustiza de Galicia, en relación cos recursos contencioso-administrativos números 5.396 e 5.636/1994, interpostos pola Administración Central contra acordo da C.P.T.O.V., BOE 12-8-94, polo que se anuncia a convocatoria de concurso e adxudicación de concesión sobre construcción, conservación e explotación da autoestrada Puxeiros-Val Miñor e contra o de 7-10-94 (DOG 14-10-94) sobre modificación da convocatoria anterior, esta consellería resolveu ordena-la remisión dos expedientes administrativos ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 13 de xaneiro de 1995.
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 16 de xaneiro de 1995, da Delegación Provincial da Coruña, pola que se autoriza e se aproba o proxecto de execución das instalacións eléctricas que se citan. (Expedientes números 90/1994, 91/1994 e 92/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 20/02/1995

Vistos os expedientes incoados pola empresa Unión Eléctrica-Fenosa, S.A., con enderezo na r/
Severo Ochoa nº 2, 15008 A Coruña, para a autorización administrativa e aprobación do proxecto de execución das instalacións que seguen:
Expediente 90/1994.-Liña subterránea, a 20 kV, de 42 metros de lonxitude, en conductor RHV de Al 150 mm, que parte da L.M.T. do C.T. Verxel ó C.T. Baixamar e remate no C.T. a construír en urbanización Hermanos Labarta, C.T. interior de 630 kVA a 20.000±2,5-5%/398-230 voltios. Concello de Noia.
Expediente 91/1994.-C.T. en rúa Torreiro nº 15, de 400 kVA a 15±+2,5-5%/0,4 kV, tipo interior con entrada e saída de liña subterránea que ven do C.T. rúa Cega. Concello da Coruña.
Expediente 92/1994.-L.M.T. subterránea a 20 kV, de 862 metros de lonxitude, en conductor RHV de Al de 3/lx150 mm), que parte do C.T. Paxonal e remata no C.T. Castiñeiriño, C.T. Castiñeiriño de nova construcción de 400 kVA e relación 20±+2,5-5%/0,4 kV e acoplamento das RR.BB.TT. dos CC.TT. Paxonal, Castiñeiriño e Lamas de Abade, nunha lonxitude de 1.369 metros. Concello de Santiago de Compostela.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 16 de xaneiro de 1995.
Juan I. Lizaur Otero
Delegado provincial da Coruña
RESOLUCIÓN do 22 de novembro de 1993, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente A.T. 63/1993).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 20/02/1995

Visto o expediente incoado nesta delegación provincial a petición de Unión Fenosa, con domicilio en Vigo, no que se solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2.617/1966, sobre autorización de instalacións eléctricas, e no capítulo III do regulamento aprobado polo Decreto 2.619/1966, sobre expropiación forzosa e sancións en materia de instalacións eléctricas, e de acorde co disposto no Real decreto 2.634/1980, sobre transferencias de competencias da Administración do Estado á Xunta de Galicia en materia de industria,
Esta delegación provincial resolveu:
Autorizar a Unión Fenosa a instalación eléctrica que ten como características principais as seguintes:
L.M.T., aérea, a 10/20 kV, de 2.569 m de lonxitude, desde a L.M.T. Cangas-Latón ata o C.T. de San Lourenzo, concello de Moaña, con conductores tipo LA-56, apoios metálicos e de formigón e tomas de terra.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2.617/1966, do 20 de outubro.
Pontevedra, 22 de novembro de 1993.
Ramón Álvarez Abad
Delegado provincial de Pontevedra
ORDE do 30 de xaneiro de 1995 sobre concesión do título-licencia de axencia de viaxes do grupo minorista a Viajes Luamar, co nº XG-157, e casa central na rúa Marqués de Valladares, 19-1º de Vigo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/02/1995

Visto o expediente instruído por instancia de José Luis López González, na súa calidade de representante de Viajes Luamar, S.A., en solicitude de concesión do oportuno título-licencia da axencia de viaxes do grupo minorista.
Resultando que coa referida solicitude se xuntou a documentación que se indica no artigo 4 e concordantes do Regulamento das axencias de viaxes aprobado polo Decreto 155/1989, do 22 de xuño, que regula o exercicio da actividade profesional que compete ás axencias de viaxes, e no que se especifican os documentos que terán que presentarse coa solicitude de outorgamento do título-licencia.
Resultando que, tramitado o oportuno expediente, aparecen cumpridas as formalidades e xustificados os extremos que se sinalan nos artigos 4, 5 e 6 do regulamento.
Considerando que na empresa solicitante concorren tódalas condicións esixidas polo Decreto 155/l989, do 22 de xuño, para a obtención do título-licencia de axencia de viaxes do grupo maiorista.
Vistos o Real decreto 2.086/1983, do 1 de setembro, de traspaso de funcións e servicios do Estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta de Galicia e do seu presidente, e o Decreto 155/1989, do 22 de xuño, polo que se aproba o regulamento das axencias de viaxes de Galicia, esta consellería ten a ben resolver:
Artigo único. Concédese título-licencia de axencia de viaxes do grupo maiorista, co nº XG-157, a Viajes Luamar, con casa central na rúa Marqués de Valladares, 19-1º de Vigo, que poderá exerce-la súa actividade mercantil a partir da data de publicación desta orde no DOG, con suxeición ós preceptos do Decreto 155/1989, do 22 de xuño, polo que se aproba o regulamento das axencias de viaxes de Galicia.
A dita axencia queda inscrita no Rexistro de Empresas e Actividades Turísticas da Comunidade Autónoma galega.
Contra esta resolución, o interesado poderá interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da súa publicación no Diario Oficial de Galicia.
Santiago de Compostela, 30 de xaneiro de 1995.
Dositeo Rodríguez Rodríguez
Conselleiro da Presidencia e Administración Pública